स्वतंत्रता दिवस के मौके पर प्रधानमंत्री नरेंद्र मोदी ने लाल किले की प्राचीर से रेप की घटनाओं पर चिंता व्यक्त करते हुए मध्य प्रदेश के कटनी जिले की एक घटना का जिक्र किया, जिसमें पांच दिन के अंदर कोर्ट ने रेपिस्ट को फांसी की सजा सुनाई. मामला मध्य प्रदेश के कटनी जिले का है, जहां अतिरिक्त जिला एवं सत्र न्यायाधीश माधुरी राज लाल ने ऑटो चालक और रेप के आरोपी राज कुमार को सिर्फ पांच दिन की सुनवाई में ऐतिहासिक फैसला देते हुए फांसी की सजा सुनाई थी. कोर्ट ने ऑटो चालक राजकुमार को बच्ची के साथ रेप का दोषी पाया. आरोपी स्कूल ऑटो ड्राइवर था और बच्ची को स्कूल छोड़ने के दौरान उसने रेप को अंजाम दिया था.